古者，印度婆羅教大盛，以種姓定人之高下。喬達摩·悉達多，本釋迦淨飯王子也，出遊見世情多苦，乃棄妻子，苦行修道。年三十五悟得真道，乃教人世間無常，當積善以超六道，得極樂，號曰釋迦牟尼，意即釋迦族之賢哲也。傳教四十九年，其徒眾多，四出傳其言行，以渡世間。摩揭陀國孔雀朝阿育王霸印度而從其教，乃定經典、作法輪。佛教由是廣被四方。